L'exposició Tierra Baldía es podrà visitar en el Centre Cultural Mario Monreal del 10 al 25 de maig
05 de maig 2021

El Centre Cultural Mario Monreal acull l'exposició _Tierra Baldía_ de Pere Pau Galiana Bosch del 10 al 25 de maig. Este és un projecte artístic que oferix una col·lecció d'il·lustracions que exploren l'oníric, estrany i aterridor. L'horari per a visitar la mostra, que està organitzada pel departament de Cultura de l'Ajuntament de Sagunt, és de 9.00 a 21.00 hores de dilluns a dissabte i l'entrada és gratuïta.

D'altra banda, entre els referents més clars d'este jove artista, es troben la literatura gòtica del segle XIX i la pintura dels artistes simbolistes. Així mateix, les il·lustracions de l'exposició «**fan de finestra a un món de paisatges grisos i descarnats habitats per figures i escenes que resulten aterridores en un sentit subtil i subjacent, les imatges no resulten visualment desagradables en el seu intent de terroritzar, ni tampoc perden la seua essència en una mar de metàfores**».

Durant els dies que l'exposició està oberta al públic es contemplaran per part de l'organització totes les mesures sanitàries i de prevenció enfront de la pandèmia, que seran, així mateix, d'obligat compliment per als i les assistents. 

 ![c expo tierra baldia .jpg](/es-va/Actualidad/Documents/c expo tierra baldia.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/l-exposicio-tierra-baldia-es-podra-visitar-en-el-centre-cultural-mario-monreal-del-10-al-25-de-maig/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-tierra-baldia-es-podra-visitar-en-el-centre-cultural-mario-monreal-del-10-al-25-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-tierra-baldia-es-podra-visitar-en-el-centre-cultural-mario-monreal-del-10-al-25-de-maig/ "Linked In")
*   [](mailto:?body=https://aytosagunto.es/va/actualitat/l-exposicio-tierra-baldia-es-podra-visitar-en-el-centre-cultural-mario-monreal-del-10-al-25-de-maig/)